Bħalissa hu dak iż-żmien tas-sena meta l-ewwel frieħ tal-Garnija u tal-Għasafar tal-Bejt jibdew ilestu biex iħallu l-bejta u jibdew itiru. Sfortunatament, fil-każ tal-Garnija, ħafna drabi jitħawdu meta jaraw dawl qawwi u ħafna minnhom jispiċċaw mal-art. Anke Għasafar tal-Bejt spiss jispiċċaw mal-art sakemm ikunu qed jitgħallmu kif itiru. Għalhekk, jekk inti tara xi wieħed minn dawn l-għasafar, tinkwetax! Fil-każ tal-Għasafar tal-Bejt, dan hu parti mill-proċess naturali tal-iżvilupp tagħhom. Il-ġenituri xorta jkunu qed jieħdu ħsiebhom u għalhekk ma jkollhom bżonn ebda intervent. Minkejja dan, jekk tara xi wieħed li taħseb li jkun fil-periklu, tista' tiġbru u tpoġġih f'xi post iktar fil-għoli, bħal pereżempju fuq xi ċint jew zokk ta' siġra. Jekk tara Garnija wieqfa xi mkien, tista' ċċempel lil BirdLife Malta fuq 21347645/6 jew fuqq 79255697 jekk ikun barra l-ħinijiet tal-uffiċċju. .td_uid_3_5ee4de2aaf51c_rand.td-a-rec-img{text-align:left}.td_uid_3_5ee4de2aaf51c_rand.td-a-rec-img img{margin:0 auto 0 0} #td_uid_4_5ee4de2aaf98f .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/d560091a-1bfc-4c53-94c8-fdc23aaecefd-80x60.jpg) 0 0 no-repeat} 1 minn 1